لاہور(آن لائن) لاہورہائیکورٹ منی لانڈرنگ کیس اٹ شہبازشریف نا عبوری ضمانت نا درخواست ءِ رد کرے اوکان پد صدر ن لیگ شہباز شریف ءِ دزگیر کننگانے۔ لاہورہائیکورٹ اٹ منی لانڈرنگ و آمدن آن زیات اثاثہ غاتا کیس اٹ شہبازشریف نا درخواست ضمانت آ سماعت مس، جسٹس سرداراحمدنعیم،جسٹس فاروق حیدر استا بنچ سماعت کرے۔ شہبازشریف نا عدالت اٹ پیشی نا وخت آ سکیورٹی نا سخت انتظام کرینے۔ شہبازشریف تینٹ روسٹرم آ بس، عدالت پارینے داسہ نما وکیل دلیل تننگ اٹی ءِ، اگہ گڑاس ہیت سلرہ تو ولدا تینا سلا ءِ پیش کے۔
